ISTIQAMA (TSAYAWA AKAN AIKIN ADDINI, BA TARE DA KOSAWA BA) | JAMA'ATU IZALATIL BID'AH WA IKAMATIS SUNNAH
ISTIQAMA (TSAYAWA AKAN AIKIN ADDINI, BA TARE DA KOSAWA BA)
Submitted by yahayadahir on Sun, 03/04/2018 - 06:03
ISTIQAMA (TSAYAWA AKAN ADDINI BA TARE DA GAJIYAWA KO JA-DA-BAYA BA).
Idan aka bawa al'ummah tarbiyya, Ilmi, sana’a, da koyar dasu da'a, sai kuma a nuna musu mihimmanci kafuwa akan riko da addini sosai, babu rawar kafa, babu ja-da-baya.
Mutane su zama suna rokon Allah akan istaqama
Allah Ta’ala yana cewa:
Yã Ubangijinmu! Kada Ka karkatar da zukãtanmu bãyan har Kã shiryar da mu, kuma Ka bã mu rahama daga gunKa. Lalle ne, Kai, Kai ne Mai yawan kyauta. (Quran-3:8).
TSAYUWA AKAN ADDINI (ISTIQAMA) NE ZAISA MATASA SU BAWA ADDINI GUDUMAWA SOSAI:
1. Hatta a lokacin rasuwa, mala'iku suna bushara ga masu imani da istiqama.
Lalle waɗannan da suka ce: "Ubangjinmu, shĩ ne Allah," sa'an nan suka daidaitu, malã'iku na sassauka a kansu (a lõkacin saukar ajalinsu sunã ce musu) "Kada ku ji tsõro, kuma kada ku yi baƙin ciki, kuma ku yi bushãra da Aljanna, wadda kun kasance anã yi muku wa'adi da ita." (Fussilat Quran-41:30).
2. (Ibraheem Quran-14:27). Wannan ayar kuma tana magana akan tabbatuwa akan Tauhidi.
3. ( Muhammad Quran-47:7) . Taimakawa addini yana jawo mutum ya zama mai Istiqama.
Yã kũ waɗanda suka yi ĩmani! Idan kun taimaki Allah, zai taimake ku, kuma Ya tabbatar da dugãduganku.
4. ( Hud Quran-11:120): karanta tarihin magabata da koyi dasu yana tabbatar da Istiqama.
وَكُلًّا نَقُصُّ عَلَيكَ مِن أَنباءِ الرُّسُلِ ما نُثَبِّتُ بِهِ فُؤادَكَ ۚ وَجاءَكَ في هٰذِهِ الحَقُّ وَمَوعِظَةٌ وَذِكرىٰ لِلمُؤمِنينَ
Kuma dũbi dai Munã bã da lãbãri a gare ka daga lãbarun Manzanni, abin da Muke tabbatar da zuciyarka da shi. Kuma gaskiya ta zo maka a cikin wannan da wa'azi da tunãtarwã ga mãsu ĩmãni.
5. (Furqan Quran-25:32) . karanta Al-Qur'ani da Tadabburin sa yana Sanya Istiqama.
وَقالَ الَّذينَ كَفَروا لَولا نُزِّلَ عَلَيهِ القُرآنُ جُملَةً واحِدَةً ۚ كَذٰلِكَ لِنُثَبِّتَ بِهِ فُؤادَكَ ۖ وَرَتَّلناهُ تَرتيلًا
6. Kuma Wanda yayi da'a, yayi Aiki da wa'azi zai samu istiqama.
7. (Anfal Quran-8:12) Hatta wajen jihadi ana tabbatar da masu imani.
Annabi SAW yana cewa:
عن سفيان بن عبد الله رضي الله عنه قال : قلت : يا رسول الله قل لي في الإسلام قولاً لا أسأل عنه أحداً غيرك , قال : قل آمنت بالله ثم استقم ” رواة مسلم ,
Don haka matasa Ku tsaya akan Aqeeda mai kyau, Ku zama masu tauhidin Allah wajen Ibada, kuma Ku kula da Tauhidul Mutaba'a (tauhidin Manzon Allah wajen Risala). Ku tsaya akan tafarkin magabata, kuyi ibada irin nasu, Ku tsaya akan abinda suka rubuta na Fiqhu, Hadith, Tafsir da sauran fannonin ilmi.
Saboda haka mu tsaya akan addini ba rawan kafa, ba ja-da-baya.
Allah Ta'ala muke roko Ya tabbatar damu